cyanic-selkie/wikianc huggingface dataset:
Samantha Graham
Vroeë lewe en opvoeding
Graham matrikuleer aan die Rhenish Girls' High School in Stellenbosch in 1986. Sy studeer tans vir 'n graad in die regte deur die Universiteit van Suid-Afrika.
Parlementêre loopbaan
Voor die algemene verkiesing van 8 Mei 2019 was Graham 6de op die DA se streeklys, 77ste op sy nasionale lys en 23ste op sy provinsiale lys. Sy is op die streeklys verkies tot die Nasionale Vergadering. Sy is op 22 Mei 2019 by die parlement ingehuldig.
Persoonlike lewe
Graham verhuis na Aberdeen, Oos-Kaap voor die algemene verkiesing in 2009. Sy is in Mei 2019 met Rodney Maré getroud.
Stefan Kuryłowicz
Stefan Marian Kuryłowicz (* 26 Maart 1949 in Warskou; † 6 Junie 2011 in Asturië, Spanje) was een van die mees toonaangewende argitekte in post-kommunistiese Pole.
Kuryłowicz, wat as dosent by die Warskouse Universiteit van Tegnologie werksaam was, het veral bekendheid met sy moderne sakegeboue van staal en glas verwerf wat die stadshorison van Warskou ná dekades van monotone kommunistiese argitektuur ingrypend verander het. In die vroeë 21ste eeu het hy ook 'n aantal woonstelblokke ontwerp.
Nova Friburgo
Nova Friburgo is 'n stad in die Brasiliaanse deelstaat Rio de Janeiro met 'n oppervlak van 932,635 vierkante kilometer en 182 016 inwoners (2010). Die stad lê sowat 846 meter bo seevlak in die bergreeks Serra Fluminense, 130 kilometer noord-oos van die stad Rio de Janeiro. Die argitektuur, kultuur en leefstyl van Nova Friburgo is baie sterk deur Switserse, Duitse en ander Middel-Europese setlaars beïnvloed.
Geskiedenis
Nova Friburgo is in 1820 deur Switserse immigrante uit Fribourg (Wes-Switserland) gestig, wat hulle met die toestemming van koning Johan VI van Portugal in die jaar 1818 in Brasilië gevestig het. Die oorspronklike, volledige naam van die stad was São João Batista de Nova Friburgo. Nova Friburgo het danksy 'n groot aantal latere immigrante, onder meer uit Duitsland, vinnig gegroei. Sy gematigde klimaat het die ontwikkeling van 'n welvarende landbousektor bevorder.
Geografie
'n Aantal belangrike riviere ontspring in die omgewing van Nova Friburgo, waaronder Rio Grande, Rio Bengalas, Rio Macaé, Rio Cônego en Rio Santo Antôno.
Ekonomie
Nova Friburgo se ekonomie steun nog sterk op die landbousektor (wat veral groentes en kalkoene oplewer), maar het ook tot 'n belangrike toeristebestemming ontwikkel. Die nywerheidsektor het hom op tekstiele (veral onderklere) toegespits.
Tankwarivier
Die Tankwarivier (ook Tanquarivier), 'n omaramba, is 'n boloop van die Olifantsrivier, Namakwaland.
Hierdie rivier ontspring by die Roggeveld-windplaas in die Klein-Roggeveldberge op 'n hoogte van 1 200 m bo seespieël. Daarna vloei dit noordweswaarts, deur die Tankwa Karoo Nasionale Park en by in die Oudebaaskraaldam. Op 110 km suid van Calvinia by Elandsvlei,, vloei die rivier op 'n hoogte van 271 m in die Doringrivier, 'n oostelike sytak van die Olifantsrivier. Die Tankwarivier het ‘n opvanggebied van nagenoeg 6 500 km².
Antonius en Cleopatra
Antonius en Cleopatra (oorspronklike Engelse titel: Antony and Cleopatra) is 'n historiese drama deur William Shakespeare oor die verhouding tussen Cleopatra, koningin van Egipte, en die Romeinse veldheer Markus Antonius. Die tragedie het in die Eerste Folio-uitgawe van 1623 verskyn. Daar word geglo dat dit in 1606 of 1607 geskryf is.
Hierdie Romeinse tragedie speel op verskillende plekke af, van die eksotiese en dekadente Alexandrië tot die streng gedissiplineerde Rome. Die stuk volg die verhouding tussen Cleopatra en Marcus Antonius, vanaf die Romeins-Persiese oorloë tot met Cleopatra se selfmoord. Die groot teenstander is Octavius Caesar, wat later as Augustus die eerste keiser van Rome sal word. In die tyd wat die stuk afspeel is hy nog deel van 'n diktatoriale driemanskap, die Tweede Triumviraat, waarvan Marcus Antonius ook deel is.
Die rol van Cleopatra word as een van die mees komplekse vroulike karakters in die werk van Shakespeare gesien. Sy is ydel en besonder teatraal. Die publiek kan soms nie anders as om met haar te lag nie, maar sy is 'n ware tragiese heldin.
Golden Gate-brug
Die Golden Gate-brug is 'n brug oor die San Franciscobaai in Kalifornië in die Verenigde State van Amerika. Die 2 824 meter (9 266 voet) lange brug strek van San Francisco na Marin County. Bouwerk het in 1933 begin en dis in 1937 vir verkeer oopgestel. Na voltooiing was dit die langste brug ter wêreld, maar vandag is daar verskeie brûe wat langer as dit is.
Die Golden Gate-brug is een van sewe projekte van siviele ingenieurswese wat deur die American Society of Civil Engineers (ASCE) as die "Sewe Wonders van die Moderne Wêreld" aangewys is.
Geskiedenis
Aanvanklik kon die baai slegs per veerdiens, wat 20 minute duur, oorgesteek word. Voor die brug gebou is, was San Francisco die grootste Amerikaanse stad wat steeds meestal deur veerbote bedien is. Sommige kenners het gemeen dat 'n brug nie haalbaar is nie, omdat die seestrome uiters sterk is. Die baai is ook baie diep in die middel (102 m) en sterk winde en mis sou die konstruksie bemoeilik.
In 1916 nooi San Francisco se stadsingenieur ander ingenieurs om voorstelle vir 'n brug in te dien. Joseph Strauss het 'n goedkoop ontwerp voorgelê, wat slegs $17 miljoen sou kos, maar baie het gedink dat dit lelik sou lyk. Plaaslike owerhede het hom gevra om saam met ander kenners te werk en die ontwerp aan te pas. Hy aanvaar die voorstel. Die nuwe ontwerp, waartoe veral Irving Morrow bygedra het, was dié van 'n hangbrug. Die ontwerp maak van hoë torings gebruik, met die brug wat aan kabels daaronder hang.
Die brug is die Golden Gate-brug genoem omdat dit die Golden Gate-seestraat, die waters tussen die San Francisco-skiereiland en die Marin County-skiereiland, oorspan.
In 1930 het die plaaslike regerings van San Francisco en Marin County ooreengekom om effekte te verkoop om geld vir die brug in te samel. Die nuwe brug sou $30.1 miljoen kos, maar as gevolg van Wall Street se 1929-ineenstorting kon hulle nie die effekte verkoop kry nie. Uiteindelik het die Bank van Amerika, wat in San Francisco gebaseer is, ingestem om al die effekte te koop en sodoende die plaaslike ekonomie te stimuleer.
Konstruksie
Konstruksie het op 5 Januarie 1933 begin en die brug is in April 1937 voltooi. Elf mense sterf tydens die bou van die brug. Later word nette vir veiligheid onder die brug gespan. Negentien man is in hierdie nette van 'n gewisse dood gered.
Na voltooiing word die brug met 'n roosoranje seëlaar, 'n tipe verf wat die brug teen water en humiditeit moet beskerm, geverf. Mense hou van die kleur, omdat dit by die omgewing inpas en maklik in die mis gesien kan word. Gevolglik is die brug oranje geverf.
Vandag
Mense kan die brug enige tyd van die dag per motor of motorfiets oorsteek. Fietse en voetgangers word slegs in die dagure toegelaat. Die brug mag glad nie met rolskaatse, skaatsplanke of bromponies oorkruis word nie.
Nadat die brug geopen is, moes bestuurders 50 sent betaal om die brug in enige rigting te gebruik. Vandag hoef bestuurders vanaf die noordelike kant (as hulle San Francisco verlaat) nie te betaal nie. Op 2 September 2008 is 'n fooi van $6 ingestel vir voertuie vanaf die suidekant (na San Francisco). 'n Pas kan ook gekoop word wat die fooi na $5 per rit verlaag.
Mense spring gereeld van die brug af om selfmoord te pleeg. Hulle val 75 meter en meeste is opslag dood as hulle die water tref. Niemand weet presies hoeveel mense al hier selfmoord gepleeg het nie.
Michael Rooker
Michael Rooker (gebore 6 April 1955) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Henry: Portrait of a Serial Killer (1986), Slither (2006), Guardians of the Galaxy (2014), en Guardians of the Galaxy Vol. 2 (2017).
Apache
Apache kan na een van die volgende verwys:
48
Die jaar 48 was 'n skrikkeljaar wat volgens die Gregoriaanse kalender op 'n Woensdag begin het. Dit was die 48ste jaar van die 1ste eeu n.C. In teenstelling met gewone jare het die jaar 366 dae en 'n 29 Februarie gehad.
Asma
Asma (van Grieks: άσθμα, ásthma, "hyging") is 'n algemene chroniese inflammatoriese siekte van die lugweë, gekarakteriseer deur verskillende en herhalende simptome, omkeerbare lugvloei-obstruksie, en bronchospasma. Simptome sluit in hyging, hoes, borsbenoudheid, en kortasem.
Behandeling van akute simptome geskied gewoonlik met 'n vinnigwerkende inasemings beta-2 agonis (soos salbutamol). Simptome kan voorkom word deur die snellers daarvan, soos allergene en irritante, te vermy deur identifisering en afskerming daarvan, asook deur inaseming van kortikosteroïde (bynierskorshormone). Leukotriene antagoniste (middels wat leukotriene inhibeer) is minder effektief as kortikosteroïde en dus minder gewild.
Die voorkoms van asma het sedert die 1970's aansienlik toegeneem. In 2009 is 300 miljoen mense ter wêreld daardeur geraak. Ten spyte hiervan, is die prognose van asma, met behoorlike kontrole deur stapsgewyse terapie, oor die algemeen goed.
Geskiedenis
Asma is vir die eerste keer deur Hippokrates, om en by 450 v.C., herken en benoem. Tydens die 1930's–50's, is asma beskou as een van die 'heilige sewe' psigosomatiese siektes. Die aetiologie daarvan is as psigologies beskou, met behandeling wat dikwels op psigoanalise en ander 'beradingskure' gebaseer is. Aangesien hierdie psigoanaliste die asmatiese hyg gesien het as die onderdrukte uitroep van 'n kind vir sy of haar ma, was hulle van mening dat die behandeling van depressie veral belangrik was vir indiwidue met asma.
Oorsake
Die siekte hou dikwels verband met allergiese reaksies. ŉ Asma-aanval kan veroorsaak word deur stof, stuifmeel, 'n infeksie, rook, sekere kossoorte, medisyne, uitputting, koue en vogtige weerstoestande en emosionele ontsteltenis.
Simptome
Wanneer iemand ŉ asma-aanval kry, is daar gewoonlik 'n gevoel van spanning oor sy longe en hy voel of hy wil versmoor. Die persoon moet gewoonlik regop sit om beter te kan asemhaal. Die asemhaling is stadig en moeisaam, en uitaseming verg die inspanning van al die asemhalingspiere. Die persoon sal waarskynlik ook na sy asem hyg.
'n Hoesbui kan later ontwikkel waartydens taai slym uitgespoeg word. Hierdie uitskeiding van die slym verlig gewoonlik die aanval. ŉ Asma-aanval kan 'n paar minute lank duur, maar dit kan ook ure lank aanhou. As die aanval baie erg is en lank aanhou sonder dat die persoon enige verligting kan voel, is dit bekend as status asmaticus. Aanhoudende asma-aanvalle kan tot emfiseem, 'n ernstige longaandoening, aanleiding gee.
Behandeling
Verskillende middels en metodes word gebruik om asma te verlig. Aminofillien, adrenalien of adrenalien-preparate word gebruik om die simptome van asma te verlig. As die oorsaak van die aanval een of ander allergie is, kan anti-histamien met goeie resultate gebruik word. As geen ander middels die asma kan verlig nie, maak dokters gewoonlik van bynierskorshormone gebruik.
Rolf Just Nilsen
Rolf Just Nilsen (31 Augustus 1931 – 9 Mei 1981) was 'n Noorse akteur en skrywer. Hy was bekend vir sy rolle in die rolprente Knutsen & Ludvigsen (1974), The Pinchcliffe Grand Prix (1975), Glade vrinsk (1975), en Reisen til julestjernen (1976).
Vergelykings (taalkunde)
In taalkunde is 'n vergelyking 'n vorm van beeldspraak wat die eksplisiete ooreenkoms tussen die onderwerp en iets totaal anders noem. Dit word gevorm met die woord "soos" / "as", die tweede naamval of 'n koppelwerkwoord.
Algemene vergelykings
Hier volg 'n lys van algemene vergelykings:
Vergelykings met werkwoorde
Werkwoorde ('n aksie) wat met iets vergelyk word:
Bybelse vergelykings
Die volgende vergelykings deur Christus word in die Bybel in Matteus weergegee:
Van die vele vergelykings in die ander Bybelboeke word hieronder enkeles aangedui:
Vergelykings in die Joodse Sidoer
Die volgende vergelykings kom uit die tweetalige Sidoer (Gebedeboek), soos in Afrikaans vertaal deur Rabbyn dr. Moses Romm (1952):
49
Die jaar 49 was 'n gewone jaar wat volgens die Gregoriaanse kalender op 'n Vrydag begin het. Dit was die 49ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Goh Chok Tong
As lid van die People's Action Party (PAP) het hy Lee Kuan Yew opgevolg as die tweede premier van Singapoer op 28 November 1990 en dien tot 12 Augustus 2004, toe hy uitgetree het en opgevolg is deur Lee Hsien Loong. Hy het daarna tot Mei 2011 as Senior Minister gedien, en as Voorsitter van die Monetêre Owerheid van Singapoer (MAS). Hy dien steeds as 'n parlementslid (MP) wat die kiesafdeling van die Marine Parade-groep verteenwoordig en beklee die eretitel "Emeritus Senior Minister".
In November 2018 stel hy sy outobiografie, Tall Order: The Goh Chok Tong Story, vry, wat die eerste bundel van 'n tweedelige biografie sou wees.
Lys van woestyne
In teenstelling met wat mense normaalweg dink, is 'n woestyn nie noodwendig 'n warm, droë plek nie, maar 'n plek wat tipies minder as 10 mm reën per jaar kry, en/of nie H2O in watervorm het nie. 'n Voorbeeld hiervan is die Antarktiese woestyn, waar H2O altyd in ysvorm vasgevang is, en 'n gemiddelde temperatuur van onder 0°C het.
Die volgende is 'n onvolledige lys van die woestyne in die wêreld.
Garingboom
Die Garingboom (Agave sisalana) is 'n agave wat 'n stywe vesel (sisal) lewer wat tradisioneel vir die vervaardiging van tou gebruik word. Die spesie is endemies aan Meksiko waar dit in die suidooste voorkom.
Parenkiem (soölogie)
Parenkiem is 'n term uit die soölogie waarmee die funksionele dele van 'n orgaan aangedui word, in teenstelling tot die dele wat vir die struktuur sorg, met name steun- of bindweefsel. Dit ontwikkel uit die embrionale mesoderm.
In 'n kankergewas word met parenkiem die mutante woekerselle bedoel, in teenstelling tot die stroma, die omringende steunweefsel van die gewas.
Voorbeelde:
Hannah Hart
Hannah Hart (gebore 2 November 1986) is 'n Amerikaanse aktrise, vervaardiger, en skryfster. Sy is bekend vir haar rolle in die rolprent Camp Takota (2014) en in die televisiereekse Epic Rap Battles of History (2010) en My Drunk Kitchen (2011).
Aotearoa
Aotearoa is die Maori-naam van Nieu-Seeland. Dit beteken letterlik "land van die lang wit wolk". Van die vroegste Maori-name vir dié land is Niu Tireni, Nu Tirani en Nu Tirene, wat in dokumente soos die Waitangi-verdrag gebruik is. Sedert die 1990's word God Defend New Zealand (of "Aotearoa") in Maori en Engels gesing, waarvolgens die naam aan 'n wyer gehoor bekend gemaak is.
Mollie Sugden
Mollie Sugden (21 Julie 1922 – 1 Julie 2009) was 'n Engelse aktrise. Sy was bekend vir haar rolle in die rolprente Are You Being Served? (1977) en The Princess and the Goblin (1991), en in die televisiereekse Are You Being Served? (1972) en ''Are You Being Served? Again!'' (1992).
Stephen Root
Stephen Root (gebore 17 November 1951) is 'n Amerikaanse akteur. Hy is bekend vir sy rolle in die rolprente Office Space (1999), Dodgeball: A True Underdog Story (2004), en Get Out (2017), en in die televisiereeks King of the Hill (1997).
Volkwyn-stoel
Die Volkwyn-stoel is 'n variant van die Regency-stoel. Die stoele is van stink- en geelhout, met 'n riempie sitplek en gedetailleerde draaiwerk in die voorpote en die ruglatjies. Omdat daar so baie variasies in die Volkwyn-stoel is, is daar dus nie een spesifieke voorbeeld nie. Dit word ook aangetref in die Oos-Kaap en staan daar bekend as die Grahamstad-stoel. 'n Bekende familie van meubelmakers in die Suid-Kaap, die Volkwyns van Friemersheim, se naam is aan die tipe stoel gekoppel.
50
Die jaar 50 was 'n gewone jaar wat volgens die Gregoriaanse kalender op 'n Saterdag begin het. Dit was die 50ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Netelboom
Netelboom (Celtis) is 'n genus van sestig tot sewentig spesies bome in die familie Cannabaceae. Die bome word meestal 10–25 m hoog, maar in uitsonderlike gevalle tot 40 m hoog. Vroeër is die genus onder die Olm-familie (Ulmaceae), of in 'n eie familie Celtidaceae, ingedeel. In die APG II-stelsel (2003) word die genus onder die familie Cannabaceae geplaas.
Spesies
Daar is 66 spesies wat tot die genus hoort:
Pylgif
Die pylgif (Adenium boehmianum) is 'n giftige vetplant wat inheems is aan noord-Namibië en suid-Angola. Die Boesmans kook die bitter wortel- en melksap om gif vir hul pyle te berei, wat voldoende is vir die jag van grootwild, aangesien dit oor sterk kardiotoksiese effekte beskik. Die blare, wat slegs vir drie maande in die jaar gedra word, is langs 'n spiraal op die tak gerangskik, met 'n tros blare aan die takpunt. Die plant blom slegs vir 'n paar weke in wintertyd. Die langwerpige vrugte laat hul sade vry deur 'n langskeepse gleuf. Die sade beskik oor sywaartse veseltossels wat verspreiding deur wind vergemaklik.
51
Die jaar 51 was 'n gewone jaar wat volgens die Gregoriaanse kalender op 'n Sondag begin het. Dit was die 51ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Arvid Nilssen
Arvid Nilssen (25 Desember 1913 – 24 Maart 1976) was 'n Noorse akteur. Hy was bekend vir sy rolle in die rolprente Boer Boerson Jr. (1938), En herre med bart (1942), Operasjon sjøsprøyt (1964), en Ballad of the Masterthief Ole Hoiland (1970).
Jean Chrétien
Joseph Jacques Jean Chrétien (gebore op 11 Januarie 1934) 'n Kanadese politikus wat van 4 November 1993 tot 12 Desember 2003 as die 20ste premier van Kanada gedien het.
Chrétien is gebore en getoë in Shawinigan, Quebec, en was 'n regsstudent aan die Université Laval. Hy is in 1963 vir die eerste keer tot die House of Commons of Canada verkies. Hy dien in verskillende kabinetsposte onder premier Pierre Trudeau, die belangrikste as Minister van Justisie, Minister van Finansies en Minister van Indiese Sake en Noordelike Ontwikkeling. Hy het ook as adjunk-premier in John Turner se kortstondige regering gedien. Hy word in 1990 leier van die Liberale Party van Kanada en lei die party tot 'n meerderheidsregering in die federale verkiesing in 1993. Hy is in 1997 en 2000 met verdere meerderhede herkies.
Alhoewel sy gewildheid en dié van die Liberale Party vir drie opeenvolgende federale verkiesings oënskynlik onbetwisbaar was, is hy in die latere jare van sy premierministerie aan verskillende politieke kontroversies onderwerp. Hy is beskuldig van onvanpaste gedrag in die borgskapskandaal, hoewel hy deurentyd enige misdrywe ontken het. Hy het ook in 'n uitgerekte stryd gewikkel geraak in die Liberale Party teen 'n lang politieke mededinger Paul Martin. Hy het in Desember 2003 as premier bedank en die openbare lewe verlaat om meer tyd saam met sy kleinkinders deur te bring. In retrospektiewe peilings is Chrétien hoog aangeslaan onder politieke wetenskaplikes en die algemene publiek.
Muthoni Gathecha
Muthoni Gathecha (gebore 8 April 1962) is 'n Keniaanse aktrise. Sy is bekend vir haar rol in die televisiereeks Kona (2013).
Hiade
Die Hiades (Grieks: Ὑάδες) was in die Griekse mitologie sewe susters (soms minder of soms meer) wat reën gebring het. Hulle was die dogters van die Titaan Atlas en die seenimf Plejone en die susters van Kalipso, Hias, die Plejades (Sewe Susters) en die Hesperides (nimfe van die weste). Die Hiades en Plejades is saam die Atlantides, Dodonides of Nysiades genoem; hulle was die oppassers en onderwysers van die seun Dionusos.
Roger Rose
Roger Rose (gebore 15 Augustus 1958) is 'n Amerikaanse akteur en vervaardiger. Hy is bekend vir sy rolle in die rolprente Jason Lives: Friday the 13th Part VI (1986) en Happy Feet (2006).
Hiade
Volgens die mite het die susters gehuil nadat hul broer Hias in ’n jagongeluk dood is. Hulle is toe in ’n groep sterre verander: die Hiades, wat die kop van die Bul-sterrebeeld vorm.
Tra-trarivier
Die Tra-trarivier is 'n rivier in Suid-Afrika. Dit is geleë op die grens tussen die Noord- en Wes-Kaapprovinsies, in die suidwestelike deel van die land, 1 100 km suidwes van Pretoria, die hoofstad van die land. Die Tra-trarivier is deel van die opvanggebied en 'n sytak van die Olifantsrivier aan die Weskus.
52
Die jaar 52 was 'n skrikkeljaar wat volgens die Gregoriaanse kalender op 'n Maandag begin het. Dit was die 52ste jaar van die 1ste eeu n.C. In teenstelling met gewone jare het die jaar 366 dae en 'n 29 Februarie gehad.
Verwysings
50er
Ray-Ban Aviator
’n Aviator-sonbril is ’n traandruppelvormige tipe sonbrilstyl wat deur Bausch & Lomb ontwikkel en onder die Ray-Ban-handelsnaam verkoop is. Dit word gekenmerk deur die donker, dikwels weerkaatsende lense met ’n oppervlak wat twee tot drie keer die grootte van ’n oogkas is. Die groot lense is nie gelyk nie, maar ietwat bolrondig. Die ontwerp het ten doel om die ooggebied te bedek en om soveel lig vanuit enige hoek moontlik te keer om die oog binne te dring.
Virginie Viard
Virginie Viard is 'n Franse stilis.
Biografie
Virginie Viard, 'n boorling van Lyon, het haar loopbaan as assistent van kostuumontwerper Dominique Borg begin.
In 1987 het sy by Chanel aangesluit waar sy met borduurwerk betrokke was. Daarna volg sy Karl Lagerfeld by Chloé, maar het terugkeer na Chanel, waar sy die regisseur van die modeontwerpstudio sal word. Sy is aangestel as artistieke direkteur van Chanel-modehuis in Parys vanaf 2019, na die dood van Karl Lagerfeld.
2020 Italiaanse Grand Prix
Die 2020 Formule Een Italiaanse Grand Prix is op 6 September 2020 op die Autodromo Nazionale Monza, in Italië, gehou. Dit was die agtste wedren van die kampioenskapseisoen gewees.
Herz und Mund und Tat und Leben, BWV 147
Herz und Mund und Tat und Leben (Hart en mond en daad en lewe), BWV 147, is 'n kerkkantate van Johann Sebastian Bach. Bach komponeer hierdie kerkkantate in 1723 tydens sy eerste jaar as Thomaskantor, die koorleier in Leipzig.
Mount Tyree
Die berg is tydens 'n vlug van die Amerikaanse Lugmag in 1958 ontdek en 1967 deur 'n ekspedisie onder Nicholas Clinch vir die eerste keer bestyg.
HMS Ajax
Die HMS Ajax was 'n ligte kruiser van die Britse Vloot tydens die Tweede Wêreldoorlog. Hy en sy susterskip Achilles was beide betrokke by die Slag van die Rio de la Plata waar die Admiral Graf Spee gekelder is.
Tegniese besonderhede
Hy het 7 259 ton water verplaas en was aangedryf deur vier turbines wat gesamentlik 72 000 dryfasperdekrag gelewer en 'n topspoed van 32,5 knope verseker het. Hy was toegerus met agt 6-duim kanonne, agt 4-duim lugafweerkanonne en agt 21-duim torpedobuise.
'n Kenmerk van die skip en Achilles was dat hulle slegs een skoorsteen gehad het; die gevolg van 'n verbeterde ontwerp met betrekking tot die stoomketels.
Eleanor Summerfield
Eleanor Summerfield (7 Maart 1921 – 13 Julie 2001) was 'n Engelse aktrise. Sy was bekend vir haar rolle in die rolprente Laughter in Paradise (1951), Tears for Simon (1956), en Dentist in the Chair (1960), en in die televisiereeks Department S (1969).
Nartjie
'n Ryp nartjie is oranje van kleur, ferm tot effe sag, swaar vir sy grootte, met 'n geplaveide skil en geen diep groewe. Nartjies word gewoonlik afgeskil en met die hand geëet. Die vars vrugte word ook gebruik in slaaie, nageregte en hoofgeregte. Die skil word soms gedroog en gebruik in Sichuan-kookkuns. Vars nartjiesap asook bevrore sapkonsentraat is algemeen beskikbaar in die handel. Die aantal sade in elke segment (vrugblaar) wissel baie. Die nartjieseisoen duur vanaf herfs tot lente.
* Sluit in: tangariene, mandaryne, klementyne en satsumas.
QAnon
QAnon (/ ˌkjuːəˈnɒn /) is 'n gediskrediteerde verregse samesweringsteorie wat beweer dat 'n geheime kabaal van Satanaanbiddende, kannibalistiese  pedofiele 'n wêreldwye kinderseks handelsring lei en teen die voormalige president van die Verenigde State, Donald Trump, geplot het terwyl hy nog in die amp was. Volgens Amerikaanse aanklaers, word QAnon oor die algemeen as 'n kultus beskryf.
QAnon beweer dat Trump 'n dag van afrekening, bekend as die 'Storm', beplan het, waar duisende lede van die kabaal in hegtenis geneem sou word. Ondersteuners van QAnon het baie liberale Hollywood-akteurs, demokratiese politici en hooggeplaaste regeringsamptenare daarvan beskuldig dat hulle lede van die kabaal is. Hulle het ook beweer dat Trump 'n sameswering met die Russe bedink het om Robert Mueller te werf om saam met hom die sekshandel te ontbloot en 'n staatsgreep deur Barack Obama, Hillary Clinton en George Soros te voorkom.
Opdaterings van Q het dramaties afgeneem op sosiale media sedert Donald Trump die 2020-verkiesing aan Joe Biden verloor het.
QAnon-oortuigings het deel geword van pogings om verkiesingsuitslae omver te werp, wat uitgeloop het op die bestorming van die Amerikaanse Capitol, wat gelei het tot 'n verdere onderdrukking van QAnon-verwante inhoud op sosiale media.
Dagbreek Trust
Die Dagbreek Trust is 'n trust wat die bevordering van die Afrikaanse taal en kultuur in die oog het. Die trust befonds instellings en veldtogte wat Afrikaans bevorder (sien: Veldtog Afrikaans).
Geskiedenis
Die Dagbreek Trust is in 1953 gestig deur aandeelhouers van Dagbreekpers Beperk. Die trust is gestig met die hoofdoel om stemregbeheer oor Dagbreek Pers Beperk te behou. In 1964 het Dagbreek Pers Beperk en Afrikaanse Pers Beperk saamgesmelt om die nuwe persmaatskappy Afrikaanse Pers (1962) Beperk te vorm. Voor die samesmelting het die Afrikaanse Pers Beperk ook 'n trust bestuur naamlik die Afrikaanse Persfonds. Dit is op 11 April 1935 gestig deur Afrikaanse Pers Beperk. Na die samesmelting in 1962 het die Afrikaanse Persfonds ook saamgesmelt met die Dagbreek Trust, maar het egter die naam "Dagbreek Trust" behou en nie voorgegaan as "Afrikaanse Persfonds" nie.
Bedrywighede
In 2016 het die trust 'n projek geloods met die naam Veldtog Afrikaans om die Afrikaanse taal te bevorder en as 'n handelsmerk te vestig. So het die webwerf afrikaans.com tot stand gekom.
Oos-Sussex
Oos-Sussex (Engels: East Sussex) is die graafskap saamgestel uit die oostelike deel van die historiese graafskap Sussex. Die graafskap van Sussex is sowat 800 jaar gelede verdeel, en behels vandag Wes-Sussex en Oos-Sussex. Die graafskap lê in die suidooste van Engeland en het 'n bevolking van sowat 840 400 in 2017 gehad.
Witblits en peach brandy
Witblits en Peach Brandy is 'n Afrikaanse rolprent wat in 1978 vrygestel is. Die vervaardiger was Martin Linder en die regisseur Dirk de Villiers.
Genre
Die rolprent is 'n komiese drama. Dit het geen ouderdomsperk nie en is geskik vir die hele gesin.
Hoofrolspelers
en andere.
Sarah Hassan
Sarah Hassan (gebore 5 September 1988) is 'n Keniaanse aktrise, skryfster, en regisseuse. Sy is bekend vir haar rolle in die rolprente I Am Slave (2010) en House of Lungula (2013), en in die televisiereekse Changes III (2011) en Saints (2011).
Witblits en peach brandy
Storielyn
Oom Koos en sy dogter, Sopie maak 'n goeie wins uit die verkoop van hul witblits wat hulle in groot geheim in die vallei stook en aan die plaaslike hotelman verkoop. Maar op 'n dag weier Solly om hul voorraad te koop. Hy het 'n nuwe verskaffer, en hierdie peach brandy is net so lekker as Oom Koos se witblits - net goedkoper. Oom Koos is onthuts en dit ontaard in 'n drinkkompetisie om te sien wie se voggies die beste is.
Die Doelgerigte Lewe
Die Doelgerigte Lewe is die Afrikaanse 2003-vertaling van The Purpose Driven Life (2002), wat 'n Bybelstudieboek is wat deur die Amerikaanse Christelike skrywer, Rick Warren, neergepen is en deur Zondervan uitgegee word. Die oorspronklike Engelse vertaling is een van die boeke wat die langste op die New York Times, Wall Street Journal en Publishers Weekly se topverkoperlyste gepryk het. Teen 2007 is meer as 30 miljoen eksemplare verkoop. Die boek bied die leser ’n persoonlike reis van 40 dae en gee, volgens Warren, God se vyf doelstellings vir die mens se lewe hier op aarde weer. Die Doelgerigte Lewe  word omskryf as
Witblits en peach brandy
Storielyn
Baie gou is Oom Koos en die Kolonel aanmekaar, en moet Sopie en Peter, die Kolonel se seun, net keer voor hul pa's mekaar opfoeter en die plaaslike sersant snuf in die neus kry.
Die Doelgerigte Lewe
Inhoud
Die boek is geskryf om vir daaglikse besieling gelees te word, met 40 hoofstukke wat vir 40 agtereenvolgende dae bedoel is. Aan die einde van elke hoofstuk is daar 'n toepassingsafdeling genaamd Dink aan my doel na, met Iets om oor na te dink, ‘n Vers om te onthou en ’n Besprekingsvraag om deur die loop van daardie dag te bepeins. Rick Warren stel dit duidelik in sy boek dat dit nie ’n selfhelp-boek is nie. Die eerste sin lui: Dit gaan nie om jou nie, terwyl die res van die eerste hoofstuk verduidelik hoe die soeke na selfverwesenliking, tevredenheid en die sin van die lewe slegs vervul en beantwoord kan word as jy eers verstaan om watter rede God jou geskep het en dan sy wil en doel in jou lewe uit te voer. Die boek se 40 hoofstukke word in ses seksies verdeel, naamlik:
Impak
George Barna se meningspeiling in Mei 2005 het Amerikaanse pastore en dominees gevra om boeke te lys wat die meeste invloed op hul lewens en bediening gehad het. The Purpose Driven Life is die meeste benoem. The Purpose Driven Church, Warren se vorige boek, was tweede. Billy Graham en Franklin Graham sê dat
Ashley Smith
Nadat die gyselaar, Ashley Smith, Hoofstuk 32 vir haar aanhouer, Brian Nichols (wat op 11 Maart 2005 vier mense in Atlanta geskiet het), voorgelees het, het die boek die topverkoper op verskeie godsdiens– en adviesboekranglyste geword, wat The New York Times, The Wall Street Journal, USA Today en Publishers Weekly insluit.
Stavronikita-klooster
Die Stavronikita-klooster (Grieks: Μονή Σταυρονικήτα) is ’n Oosters-Ortodokse klooster aan die ooskus van Berg Athos in Griekeland. Dit is 15de in rang van die skiereiland se kloosters en is toegewy aan sint Nikolaas. Daar is tans 30 tot 40 monnike.
Die klooster is in 1536 op ’n rots naby die see gebou op ’n plek wat al in die 10de eeu deur monnike bewoon is. Dit is die laaste klooster wat op Berg Athos ingewy is.
Naam
Daar is verskeie tradisies oor waar die klooster se naam vandaan kom. Volgens een is dit ’n kombinasie van die name van twee monnike, Stavros en Nikitas, wat in twee selle op die terrein gebly het. Volgens ’n ander het ’n Bisantynse offisier onder keiser Johannes I Tzimiskes met die naam Niceforus Stavronikitas, die klooster gebou en na homself genoem. Volgens ’n derde tradisie het ’n amptenaar met die naam Nikitas die klooster gestig. Sy naamdag volgens die Ortodokse kalender van heiliges val op die dag ná die Fees van die Kruis, en die klooster se naam is dus ’n kombinasie van die amptenaar se naam en die woord "stavros" (Grieks vir "kruis").
In sommige dokumente word ook daarna verwys as die Klooster van die Teotokos, wat daarop dui dat die klooster oorspronklik aan die Teotokos toegewy was.
Geskiedenis
Die baie verskillende weergawes van die naam is ’n aanduiding van die onduidelikheid oor die ontstaan van die klooster. In ’n dokument van protos (hoof van kloosters) Nikiforos van 1012 is daar ’n handtekening van die monnik "Nikiforos, monnik van Stravonikita" (Grieks: Νικηφόρος μοναχός ο του Στραβωνικήτα), terwyl dieselfde monnik in ’n dokument van 1016 geteken het as "van Stavronikita" (Grieks: του Σταυρονικήτα). Dit dui daarop dat daar reeds in die eerste helfte van die 11de eeu ’n klooster met dié naam was. Volgens die argeoloog Sotiris Kadas beteken dit dat dié klooster een van die eerstes op Berg Athos was.
Hierdie vroeë deel van die klooster se geskiedenis eindig skielik in die eerste helfte van die 13de eeu toe dit verlate geraak het weens konstante seerowerinvalle en die invloed wat die Vierde Kruisvaart op die hele Bisantynse Ryk gehad het. Die klooster het as ’n skiti onder die jurisdiksie van die protos gekom en later van eers die Koutloumousiou- en toe die Filotheou-klooster. In 1533 het die monnike van Filotheou dit verkoop aan Gregorios Giromeriatis, die ab van ’n klooster in die Griekse streek Thesprotia. In 1536 het die patriarg van Konstantinopel, Jeremias I, die klooster in ’n edik heringestel as ’n amptelike klooster van Berg Athos, wat die getal kloosters op 20 te staan gebring het. Stavronikita het dus die laaste klooster wat op Berg Athos ingewy is.
Gregorios het eindelik sy klooster in Thesprotia verlaat en permanent by Stavronikita kom bly. Hy het ’n groot poging aangewend om dit te herstel en uit te brei. Hy het ’n omringende muur gebou, asook baie selle en die katolikon (hoofkerk). Ná sy dood in 1540 is die restourasiewerk voortgesit deur patriarg Jeremias uit respek vir Gregorios.
’n Kenmerk van die klooster is dat dit altyd klein gebly het in vergelyking met ander kloosters op Berg Athos, in getalle sowel as grootte. Ondanks weldoeners se steun is die ontwikkeling van Stavronikita in die wiele gery deur onmin met nabygeleë skiti's en kloosters, onder meer Koutloumousiou, oor grondeienaarskap asook deur twee groot brande in 1607 en in 1741 wat die klooster tot op die grond afgebrand het. Tog het die klooster bly groei. In 1628 is die katolikon gerestoureer en in 1770 is die bekende akwaduk en ’n paar kapelle gebou.
In die tweede helfte van die 20ste eeu het die klooster grootliks verlate en vervalle geraak. Boonop is die rots waarop dit gebou is, in ’n reeks aardbewings beskadig. Die rots het stadigaan verkrummel en na die see se kant begin gly. Dit het kommer gewek oor die strukturele stabiliteit daarvan.
’n Organisasie vir die bewaring van Berg Athos onder die jurisdiksie van die Griekse minister vir Masedonië en Thracië, het die klooster tussen 1981 en 1999 laat restoureer en die rots is gestabiliseer.
Kultuurskatte
Die klooster besit ’n bekende 14de-eeuse ikoon van sint Nikolaas bekend as Streidas ("van die oester"). Die ikoon is op die seebodem ontdek en ’n oester het aan sint Nikolaas se voorkop vasgesit. Volgens die tradisie van Berg Athos het die heilige se voorkop gebloei toe die oester verwyder is.
Stavronikita het ook talle ander relieke, ikone, priestergewade en heilige voorwerpe. In die biblioteek is 171 manuskripte, waarvan 58 op perkament geskryf is.
Andries Strauss
Andries Strauss (gebore in Pretoria, 5 Maart 1984) is ’n rugbyspeler wat vir die Southern Kings as ’n senter speel in die Superrugbyreeks. Hy het in 2010 saam met die Springbokke na Europa getoer en het een wedstryd vir sy land gespeel teen die Barbarians.
Lars Nordrum
Lars Nordrum (28 Oktober 1921 – 25 Januarie 1973) was 'n Noorse akteur. Hy was bekend vir sy rolle in die rolprente The Summer Wind Blows (1955), Kvinnens plass (1956), Ektemann alene (1956), en Vildanden (1963).
Hesperide
Die Hesperides (Grieks: Ἑσπερίδες) was in die Griekse mitologie nimfe wat ’n lieflike tuin in die verre westelike deel van die wêreld versorg het. Dit was naby die Atlasgebergte in die hedendaagse Tanger, Marokko, geleë op die rand van die omringende Okeanos, die wêreldoseaan.
Hulle was die dogters van die Titaan Atlas en in die meeste mites drie, nes die Grasieë.
Die Tuin van die Hesperides
Die Tuin van die Hesperides was Hera se boord met goue appels wat aan iemand onsterflikheid kon gee. Die boord is geplant van die vrugtetakke wat Gaia vir Hera present gegee het nadat sy ingestem het om Zeus se metgesel te word. Die Hesperides moes die bome versorg, maar die wantrouige Hera het ook ’n honderdkoppige draak wat nooit slaap nie, Ladon, aangestel as bewaker van die appels.
Die Hesperides en Herakles
Een van twaalf onmoontlike take wat die held Herakles moes uitvoer op bevel van die jaloerse Hera, was om van die goue appels in die tuin te gaan haal. Herakles gaan toe na Atlas en bied aan om die hemelruim vir ’n rukkie vas te hou terwyl Atlas die appels by sy dogters gaan haal.
Toe hy terugkeer, probeer Atlas egter om Herakles ’n rat voor die oë te draai en hom met die hemelruim op sy skouers te los deur aan te bied om self die appels af te lewer. Herakles vermoed egter wat Atlas beplan en sê Atlas moet die hemelruim net weer vir ’n rukkie vashou terwyl hy sy mantel om sy skouers draai om as kussing te dien. Toe Atlas die appels neersit en die hemelruim terugneem op sy skouers, gryp Herakles die appels en hardloop weg.
Pieter Groenewald
Dr. Pieter Groenewald (* 27 Augustus 1955) is 'n Suid-Afrikaanse politikus. Hy is die nasionale leier en 'n stigterslid van die Vryheidsfront Plus, lid van die parlement van Suid-Afrika, en lid van die dagbestuur van die Organisasie van Nie-verteenwoordigde Nasies en Volkere. Groenewald was van 1994 tot Maart 2017 die provinsiale leier van die Vryheidsfront Plus in Noordwes en hy was voorsitter van die Vryheidsfront Plus van 11 Augustus 2011 tot 12 November 2016, toe hy as nasionale leier van die party verkies is. Hy was van 1994 tot 1999 voorsitter van die parlement se portefeuljekomitee op verdediging.
Groenewald het sy militêre diens by die berede-sentrum in Potchefstroom voltooi en 'n B.luris-graad van die Potchefstroomse Universiteit vir Christelike Hoër Onderwys verwerf. Hy het ook 'n nagraadse diploma in kommunikasie voltooi, gevolg deur 'n meestersgraad in bestuur en ontwikkeling en 'n doktorsgraad in politieke wetenskap. Hy het talle oorsese studietoere onderneem.
Herz und Mund und Tat und Leben, BWV 147a
Herz und Mund und Tat und Leben, BWV 147a, is 'n kantate van Johann Sebastian Bach.
54
Die jaar 54 was 'n gewone jaar wat volgens die Gregoriaanse kalender op 'n Donderdag begin het. Dit was die 54ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Mamusa
Mamusa is 'n nedersetting wat die groter gebied rondom die dorp Schweizer-Reneke in die Noordwesprovinsie van Suid-Afrika omsluit. Vir sensusdoeleindes sluit dit die kern van Schweizer-Reneke uit.
Cornelia, Limpopo
''Hierdie artikel handel oor die nedersetting in die Limpopoprovinsie. Vir die dorpie in die Vrystaat, sien Cornelia.''
Cornelia is 'n Swart nedersetting 36 km wes van Polokwane, in die Limpopoprovinsie van Suid-Afrika.
Melissa Joan Hart
Melissa Joan Hart (gebore 18 April 1976) is 'n Amerikaanse aktrise, vervaardiger, en regisseuse. Sy is bekend vir haar rolle in die rolprent Drive Me Crazy (1999) en in die televisiereekse Clarissa Explains It All (1991), Sabrina, the Teenage Witch (1996), en Melissa & Joey (2010).
Athena (dubbelsinnig)
Die term Athena kan verwys na:
Xenophontos-klooster
Die Xenophontos-klooster (Grieks: Μονή Ξενοφώντος) is ’n Oosters-Ortodokse klooster aan die weskus van Berg Athos in Griekeland. Dit is 16de in rang van die skiereiland se kloosters en is toegewy aan sint Joris. Daar is tans sowat 55 monnike.
Die klooster is in die 10de of 11de eeu gebou. Dit het elf kapelle binne en ses buite. Die biblioteek bevat sowat 300 manuskripte en 4 000 gedrukte boeke.
Apartheidsmuseum
Die Apartheidsmuseum is 'n museumkompleks in Johannesburg wat aan die uitbeelding van apartheid en die 20ste-eeuse geskiedenis van Suid-Afrika gewy is. Dit is opgerig as deel van Akani eGoli se bod om die Gold Reef City-casino te bou en is deur die argiteksfirmas GAPP en BannieBritz ontwerp. Die museum is in November 2001 geopen.
Ná 1994 is dobbelary in Suid-Afrika gewettig en het die regering 'n dobbelraad daargestel om casino's te lisensieer. Ontwikkelaars is verplig om aan te dui hoe hul voornemende casino toeriste sal lok en die skepping van werkgeleenthede sal stimuleer.
'n Konsortium genaamd Akani eGoli het 'n bod ingesit om die Gold Reef City-casino met 'n aanliggende museum-kompleks, genaamd Vryheidspark (Engels: Freedom Park), op te rig. Die bod was suksesvol en ruimte vir die museum is langs die casino geskep. Die naam Vryheidspark is later na "Die Apartheidsmuseum by Vryheidspark" verander, wat tot omstredenheid en regstappe gelei het.
Die boukoste van die Apartheidsmuseum het sowat R80 miljoen beloop en is deur Akani eGoli betaal. Die museum is as 'n artikel 21-maatskappy geregistreer, wat beteken dat dit as 'n nie-winsgewende organisasie bedryf word en 'n onafhanklike raad van trustees het.
Sarah Sutton
Sarah Sutton (gebore 12 Desember 1961) is 'n Engelse aktrise. Sy is bekend vir haar rolle in die televisiereekse Doctor Who (1963) en Westway (1976).
Patricia Kihoro
Patricia Kihoro (gebore 21 Januarie 1986) is 'n Keniaanse aktrise. Sy is bekend vir haar rolle in die rolprente Rafiki (2018), ''Thomas & Friends: Big World! Big Adventures! The Movie (2018), en Disconnect'' (2018).
Molatswanene
Molatswanene is 'n township geleë direk langs die dorpie Amalia in die Noordwesprovinsie van Suid-Afrika.
Mount Saint Elias
Mount Saint Elias is 'n berg in Noord-Amerika wat op die grens tussen die Amerikaanse deelstaat Alaska en die Kanadese gebied Yukon geleë is. Met 'n hoogte van 5 489 meter is dit die derde hoogste berg in die Rotsgebergte ná die Mount McKinley en die Mount Logan. Dit is die tweede hoogste berg van beide die VSA en van Kanada. Die Mount Saint Elias is aan die suidwestelike punt van beide Yukon en Kanada se grondgebied net suidwes van die Mount Logan geleë.
Gunnar Olram
Gunnar Olram (19 Desember 1908 – 12 Januarie 2001) was 'n Noorse akteur. Hy was bekend vir sy rolle in die rolprente Tørres Snørtevold (1940), En herre med bart (1942), Kommer du, Elsa? (1944), en Aldri annet enn bråk (1954).
Osiou Gregoriou-klooster
Die Osiou Gregoriou-klooster (Grieks: Μονή Οσίου Γρηγορίου) is ’n Oosters-Ortodokse klooster in die suidoostelike deel van Berg Athos in Griekeland. Dit is 17de in rang van die skiereiland se kloosters. Dit is na sint Joris genoem en aan sint Nikolaas toegewy. Daar was in 1990 altesaam 71 monnike.
Die klooster besit 279 manuskripte, waarvan 11 op perkament geskryf is, en sowat 6 000 gedrukte boeke.
Michael Rosenbaum
Michael Rosenbaum (gebore 11 Julie 1972) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Urban Legend (1998), Sweet November (2001), en Guardians of the Galaxy Vol. 2 (2017), en in die televisiereeks Smallville (2001).
Planetêre ring
’n Planetêre ring is ’n ring van ruimtestof en ander klein deeltjies wat in ’n plat skyf om ’n planeet wentel. Die bekendste ringe in die sonnestelsel is dié van Saturnus, hoewel die ander drie gasplanete (Jupiter, Uranus en Neptunus) ook ringe het.
56
Die jaar 56 was 'n skrikkeljaar wat volgens die Gregoriaanse kalender op 'n Saterdag begin het. Dit was die 56ste jaar van die 1ste eeu n.C. In teenstelling met gewone jare het die jaar 366 dae en 'n 29 Februarie gehad.
Thomas Chaanhing
Thomas Chaanhing (gebore 2 Januarie 1976) is 'n Deense akteur. Hy is bekend vir sy rolle in die televisiereekse 30° i februari (2012), Marco Polo (2014), Ransom (2017), en White Dragon (2018).
Willem II Tilburg
Willem II is 'n sokkerspan in Tilburg (Nederland) wat in die Eredivisie speel. Die tricolores (die span se bynaam) speel in die Koning Willem II-stadion (kapasiteit: 14 637 sitplekke). Willem II was al drie keer kampioen van Nederland gewees en het twee keer die KNVB-Beker gewen. In seisoen 2013/14 het die klub die kampioenskap van die Eerste divisie (vir die derde maal) gewen en het hulle promosie na die Eredivisie verdien.
Nketoana Plaaslike Munisipaliteit
Die Nketoana Plaaslike Munisipaliteit is een van die plaaslike munisipaliteite in die Thabo Mofutsanyana-distriksmunisipaliteit in die Vrystaat, Suid-Afrika.
Nedersettings
Nedersettings in die munisipaliteit:
55
Die jaar 55 was 'n gewone jaar wat volgens die Gregoriaanse kalender op 'n Vrydag begin het. Dit was die 55ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Alan Rosenberg
Alan Rosenberg (gebore 4 Oktober 1950) is 'n Amerikaanse akteur en regisseur. Hy is bekend vir sy rolle in die rolprente The Wanderers (1979), The Last Temptation of Christ (1988), en Robots (2005), en in die televisiereeks Cybill (1995).
Vuurpylkoraalboom
Die Vuurpylkoraalboom (Erythrina abyssinica) is 'n middelgroot boom wat voorkom in die sentrale deel van Zimbabwe en ooswaarts tot by die hooglande. Die boom het knopperige stekels op die bas.
Man singet mit Freuden vom Sieg, BWV 149
Man singet mit Freuden vom Sieg, BWV 149, is 'n kantate van Johann Sebastian Bach.
57
Die jaar 57 was 'n gewone jaar wat volgens die Gregoriaanse kalender op 'n Maandag begin het. Dit was die 57ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Sterftes
50er
Jean-Joseph Sanfourche
Jean-Joseph Sanfourche, (25 Junie 1929 - 13 Maart 2010) eenvoudig bekend as Sanfourche, is 'n Franse skilder, digter, ontwerper en beeldhouer, gebore op 25 Junie 1929 in Bordeaux en oorlede op 13 Maart 2010 in Saint-Léonard-de-Noblat.
Msasa
Die Msasa (Brachystegia spiciformis) is 'n groot boom wat lokaal voorkom in die oostelike Soutpansberg, en vanaf die suide van Mosambiek tot in die oorgrote deel van Zimbabwe. Kenmerkend van die boom is dat die blare in die lente baie kleurryk vertoon.
Lys van eilande van die wêreld
A
Aleoete-eilande – Rusland/VSA – Stille Oseaan
Amerikaanse Samoa – VSA – Stille Oseaan
Anguilla – VK – Karibiese See
Antigua – Antigua en Barbuda – Karibiese See
Anzjoe-eilande – Rusland – Arktiese Oseaan
Aran-eilande – Ierland – Atlantiese Oseaan
Apennyne
Die Apennyne is 'n bergreeks in die middel van Italië wat van die noordweste tot in die suide van die land strek. Die bergreeks word in drie hoofdele gedeel: die noordelike Apennyne, sentrale Apennyne en suidelike Apennyne.
Lys van eilande van die wêreld
A
Aruba – Karibiese See
Apennyne
Die bergreeks is 1 350 kilometer lank en strek van Ligurië in die noordweste tot in Kalabrië in die suidooste. Die hoogste berg, Corno Grande in die Abruzze-streek, is 2 912 meter hoog. Die mees suidelike gletser van Europa word hier aangetref, maar dit is sedert 1794 besig om te kwyn.
Die suidelike berge is halfdroog. Die oostelike hange na die Adriatiese See is steil, terwyl westelike hange voetheuwels vorm waarlangs die meeste van die skiereiland se stede gevestig is.
Lys van eilande van die wêreld
A
Asore – Portugal – Atlantiese Oseaan
B
Baffin-eiland – Kanada – Arktiese Oseaan
Bahamas – Sargasso See/Karibiese See
Bali – Indonesië – Java See
Banks-eiland – Kanada – Arktiese Oseaan
Barbados – Karibiese See
Barbuda – Antigua en Barbuda – Karibiese See
Bermuda – VK – Atlantiese Oseaan
Borneo – Broenei/Indonesië/Maleisië – Indiese/Stille Oseaan
Bouvet – Noorweë – Atlantiese Oseaan
Britse Maagde-eilande – Karibiese See
C
Clipperton – Frankryk – Stille Oseaan
Comore-eilande – Indiese Oseaan
Cookeilande – Nieu-Seeland – Stille Oseaan
D
Diomedes-eilande – Rusland/VSA – Arktiese/Stille Oseaan
Dominika – Karibiese See
E
Ellesmere-eiland – Kanada – Arktiese Oseaan
F
Falkland-eilande – VK – Atlantiese Oseaan
Faroëreilande – Denemarke – Atlantiese Oseaan
Fidji – Stille Oseaan
Frans-Polinesië – Stille Oseaan
Franz Josef-land – Rusland – Arktiese Oseaan
G
Galápagos-eilande – Ecuador – Stille Oseaan